b'\n_START_ARTICLE_\nOkular\n_START_PARAGRAPH_\nOkular ali prio\xc4\x8desna le\xc4\x8da je le\xc4\x8da ali skupina le\xc4\x8d (le\xc4\x8dje), ki se nahaja na opti\xc4\x8dni napravi. Okular je na opti\xc4\x8dni napravi tisti sistem le\xc4\x8d, ki je bli\xc5\xbeje o\xc4\x8desu tistega, ki na normalen na\xc4\x8din gleda skozi opti\xc4\x8dno napravo. Okular je name\xc5\xa1\xc4\x8den v gori\xc5\xa1\xc4\x8dni to\xc4\x8dki objektiva._NEWLINE__NEWLINE_Okularji binokularjev so stalno name\xc5\xa1\xc4\x8deni. Daljnogledi (teleskopi) in mikroskopi (drobnogledi) imajo okularje, ki so zamenljivi. Z zamenjavo okularja uporabnik dolo\xc4\x8da, pri kak\xc5\xa1ni pove\xc4\x8davi in kak\xc5\xa1nem zornem kotu bo opazoval predmet. Okularji tako omogo\xc4\x8dajo spremembo polja opazovanja in razli\xc4\x8dne razdalje do o\xc4\x8desne zenice (pomembno za ljudi, ki opazujejo z o\xc4\x8dali)._NEWLINE_Okular je pogosto sestavljen iz ve\xc4\x8djega \xc5\xa1tevila le\xc4\x8d. Izdelan je tako, da ga lahko damo v opti\xc4\x8dno napravo. Sliko izostrimo tako, da okular premikamo vzdol\xc5\xbe opti\xc4\x8dne osi naprave.\n_START_SECTION_\nHuygensov okular\n_START_PARAGRAPH_\nPrvi je izdelal okular iz dveh le\xc4\x8d nizozemski astronom, fizik in matematik Christiaan Huygens (1629 \xe2\x80\x93 1695) v poznih 1660. letih  Huygensov okular sta sestavljali dve plan-konveksni le\xc4\x8di._NEWLINE__NEWLINE_Okular je dobro deloval v daljnogledih, ki so imeli veliko gori\xc5\xa1\xc4\x8dno razdaljo.\n_START_SECTION_\nRamsdenov okular\n_START_PARAGRAPH_\nRamsdenov okular je prvi izdelal angle\xc5\xa1ki izdelovalec astronomskih in znanstvenih naprav Jesse Ramsden (1735 \xe2\x80\x93 1800) v letu 1782. Ta vrste okularja je sestavljena iz dveh plan-konveksnih le\xc4\x8d, ki imata enako gori\xc5\xa1\xc4\x8dno razdaljo. Nahajata pa se na razdalji, ki je manj\xc5\xa1a od gori\xc5\xa1\xc4\x8dne razdalje le\xc4\x8de ene le\xc4\x8de.\n_START_SECTION_\nKellnerjev okular ali akromatski okular\n_START_PARAGRAPH_\nPrvi pravi akromatski okular je izdelal nem\xc5\xa1ki optik Carl Kellner (1826 \xe2\x80\x93 1855). V\xc4\x8dasih ga imenujejo tudi Akromatizirani Ramsdenov okular. Okular je sestavljen iz treh le\xc4\x8d. Zadnjo le\xc4\x8do v Ramsdenovem okularju je nadomestil z dvojno akromatsko le\xc4\x8do. S tem je popravil kromatsko aberacijo. Ostal pa je problem notranjih odbojev, ki ga pa danes re\xc5\xa1ujejo z antiodbojnimi premazi.\n_START_SECTION_\nOrtoskopski okular ali Abbejev okular\n_START_PARAGRAPH_\nAbbejev okular je sestavljen iz \xc5\xa1tirih le\xc4\x8d. Izumil ga je nem\xc5\xa1ki fizik Ernst Karl Abbe (1840 \xe2\x80\x93 1905) v letu 1880. Okular imenujejo ortoskopski, ker da sliko z majhnim popa\xc4\x8denjem. Okular je sestavljen iz trojne le\xc4\x8de in plan- konveksne le\xc4\x8de. Daje dobro sliko, a zelo majhen zorni kot.\n_START_SECTION_\nMonocentri\xc4\x8dni okular\n_START_PARAGRAPH_\nMonocentri\xc4\x8dni ocular je izumil nem\xc5\xa1ki optik Adolf Steinheil (1832 \xe2\x80\x93 1893) okoli leta 1883 . Monocentri\xc4\x8dni okular je sestavljen iz dveh le\xc4\x8d iz kronskega stekla, ki sta utrjeni na obeh straneh z elementoma iz kremen\xc4\x8devega stekla. Celotni okular je debel, mora imeti pravilno ukrivljenost povr\xc5\xa1in in mora imeti skupno sredi\xc5\xa1\xc4\x8de (zaradi tega ga imenujemo monocentri\xc4\x8den).\n_START_SECTION_\nErflov okular\n_START_PARAGRAPH_\nErflov okular je patentiral Heinrich Erfle (1884 \xe2\x80\x93 1923) v letu 1921. Sestavljen je iz petih le\xc4\x8d. Deluje podobno kot Pl\xc3\xb6sslov okular, ima \xc5\xa1e samo dodatne le\xc4\x8de. Okular ima \xc5\xa1iroko zorno polje. Njegova slaba lastnost pa je astigmatizem in navidezne slike.\n_START_SECTION_\nK\xc3\xb6nigov okular\n_START_PARAGRAPH_\nK\xc3\xb6nigov okular je prvi izdelal nem\xc5\xa1ki optik Albert K\xc3\xb6nig (1871 \xe2\x80\x93 1946). Originalna izvedba je v resnici poenostavljen Abbejev okular, ki ima spredaj dve le\xc4\x8di namesto treh.\n_START_SECTION_\nPl\xc3\xb6sslov okular ali simetri\xc4\x8dni okular\n_START_PARAGRAPH_\nTo vrsto okularja je prvi izdelal avstrijski izdelovalec opti\xc4\x8dnih naprav Georg Simon Pl\xc3\xb6ssl (1794 \xe2\x80\x93 1868) v letu 1860.\n_START_SECTION_\nOkular RKE\n_START_PARAGRAPH_\nOkular RKE je prvi skonstruiral David Rank. Ta vrsta okularjev daje ve\xc4\x8dje zorno polje kot obi\xc4\x8dajni Kellnerjev okular. Od kod izvira oznaka RKE ni popolnoma jasno. Znanih je nekaj razlag izvora imena.\n_START_SECTION_\nNaglerjev okular\n_START_PARAGRAPH_\nIzumil ga je Albert Nagler in patentiral v letu 1979. Ta vrsta okularjev je namenjena uporabi v astronomskih daljnogledih. Dajejo izredno \xc5\xa1iroko zorno polje (82\xc2\xb0), astigmatizem in druge opti\xc4\x8dne napake so izredno majhne. Slaba lastnost Naglerjevih okularjev je njihova velika te\xc5\xbea.'